3 Me ba, mma wo werɛ mmfi me nkyerɛkyerɛ,*Na ma wo koma nni m’ahyɛde so,2 Efisɛ ɛde nna pii,Ne nkwa tenten* ne asomdwoe bɛka wo ho.+3 Mma ɔdɔ a enni huammɔ ne nokwaredi* nnkɔ nnnyaw wo.+Fa kyekyere wo kɔn,Na kyerɛw gu wo koma pon so;+4 Ɛba saa a, wubenya adom ne ntease a edi muWɔ Onyankopɔn ne onipa ani so.+5 Fa wo koma nyinaa to Yehowa so,+Na mfa wo ho nto* w’ankasa wo ntease so.+6 Hu no w’akwan nyinaa mu,+Na ɔbɛma w’akwan ateɛ.+7 Nyɛ w’ani so onyansafo.+Suro Yehowa na twe wo ho fi bɔne ho.8 Ɛbɛyɛ ayaresa ama wo nipadua*Ne ahotɔ ama wo nnompe.9 Fa w’ahonyade hyɛ Yehowa anuonyam,+Wo nnɔbae* nyinaa mu aba a edi kan.*+10 Woyɛ saa a, w’adekora adan bɛyɛ ma tɔ,+Na bobesa foforo abu so wɔ amoa a wukyĩ nsã wom no mu.11 Me ba, mpo Yehowa nteɛso,+Na ne kasakyerɛ nso, nkyi,+12 Efisɛ nea Yehowa dɔ no na ɔkasa kyerɛ no,+Sɛnea agya yɛ ne ba a ɔpɛ n’asɛm no.+13 Anigye ne onipa a ohu nyansa,+Ne onipa a onya nhumu;14 Eye sɛ wubenya ɛno sen sɛ wubenya dwetɛ;Sɛ wunya ɛno sɛ mfaso a, eye sen sɛ wubenya sika kɔkɔɔ.+15 Ɛsom bo sen ɛpo mu abohene,*Na ade a w’ani gye ho biara ne no nsɛ.16 Nkwa tenten wɔ ne nsa nifa mu,Na ahonya ne anuonyam wɔ ne nsa benkum mu.17 N’akwan yɛ fɛ,Na n’anammɔnkwan nyinaa yɛ asomdwoe.+18 Ɛyɛ nkwa dua ma wɔn a woso mu no,Na wɔn a wokura mu denneennen no, wɔbɛfrɛ wɔn anigye.+19 Yehowa de nyansa na ɛtoo asaase fapem.+Nhumu so na ɔnam de ɔsoro tim hɔ.+20 Ɔde ne nimdeɛ na ɛpaee subun mu,Ɛno na ɔde maa ɔsoro mununkum sosɔɔ obosu.+21 Me ba, mma wo werɛ mmfi.*Bɔ nyansa ne adwempa ho ban;22 Ɛbɛyɛ nkwa ama wo,*Na ama wo kɔn mu ayɛ fɛ.23 Woyɛ saa a, wobɛnantew wo kwan so dwoodwoo,Na wo nan rempem biribiara* da.+24 Sɛ wokɔda a, woremmɔ hu;+Wobɛda, na wo nna ayɛ wo dɛ.+25 Worensuro ade a ɛyɛ hu a ɛbɛba mpofirim biara,+Na worensuro ahum a ɛreba abɔnefo so no.+26 Efisɛ Yehowa bɛyɛ w’ahotoso,+Na ɔremma afiri nyi wo nan.+27 Wɔn a ɛsɛ sɛ woyɛ wɔn papa no, mfa nkame wɔn,+Bere a wowɔ tumi* a wode bɛboa no.+28 Nka nkyerɛ wo yɔnko sɛ, “Kɔ; akyiri yi na woaba! Ɔkyena mede bɛma wo,”Bere a wubetumi de ama no seesei ara.29 Mmɔ wo yɔnko ho pɔw bɔne biara,+Bere a ɔne wo te asomdwoe mu.30 Wo ne obi nnham ɔhamhunu,+Bere a ɔnyɛɛ wo bɔne biara.+31 Mma w’ani mmmere owudifo,+Na mfa n’akwan biara so.32 Yehowa kyi okontomponi,+Na atreneefo na wɔyɛ ne nnamfo paa.+33 Yehowa nnome wɔ abɔnefo fi so,+Na atreneefo fi de, ne nhyira wɔ so.+34 Wɔn a wodi fɛw no, obedi wɔn ho fɛw,+Na ahobrɛasefo de, ɔbɛdom wɔn.+35 Anyansafo benya anuonyam,Na nkwaseafo de, animguase na wɔn ani gye ho.+
twi_Latn